
P.L.x690/2010
                                                                   Nr.23/325/2010
BIROUL PERMANENT

AL

CAMEREI DEPUTAŢILOR



În conformitate cu prevederile art.137 din Regulamentul Camerei Deputaţilor, republicat, vă înaintăm, alăturat, Raportul înlocuitor asupra cererii de reexaminare a Legii pentru modificarea şi completarea Ordonanţei Guvernului nr.80/2000 privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora, transmis cu adresa nr.P.L.x 690/2010/2012 din 12 iunie 2012.


Prin obiectul de reglementare şi conţinut, potrivit art. 73 alin. (3) lit. h) din Constituţia României, republicată, proiectul de lege face parte din categoria legilor organice.

PREŞEDINTE,

Iulian Iancu

Camera  Deputaţilor

Bucureşti, 04.06.2013


                                                                                                                                                Nr.23/325/2010
R A P O R T   Î N L O C U I T O R
asupra cererii de reexaminare a Legii pentru modificarea şi completarea Ordonanţei Guvernului nr.80/2000 privind omologarea şi certificarea produselor şi materialelor de exploatare utilizate la vehiculele rutiere, 

precum şi condiţiile de introducere pe piaţă şi de comercializare a acestora
În conformitate cu prevederile art.137 din Regulamentul Camerei Deputaţilor, republicat, Comisia pentru industrii şi servicii a fost sesizată, cu cererea de reexaminare a Legii Legii pentru modificarea şi completarea Ordonanţei Guvernului nr.80/2000 privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora, transmis cu adresa nr.P.L.x 690/2010/2012 din 12 iunie 2012.



Această lege, adoptată de Camera Deputaţilor şi de Senat, cu respectarea prevederilor art.75 şi ale art.76 alin.(1) din Constituţia României, republicată, a fost transmisă, spre promulgare, Preşedintelui României la data de 28 noiembrie 2011.

În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, supunând atenţiei următoarele:

- potrivit prevederilor prezentului actului normativ, protecţia acordată desenelor şi modelelor nu este valabilă în cazul unui desen sau model încorporat sau aplicat unui produs de schimb vizibil, care constituie parte componentă a unui vehicul rutier şi care este utilizat exclusiv pentru repararea vehiculelor de către operatorii autorizaţi, în scopul redării aspectului iniţial al acestora, prin derogare de la Legea nr.129/1992 privind protecţia desenelor şi modelelor, republicată, în conformitate cu prevederile art.110 din Regulamentul (CE) nr.6/2002 al Consiliului din 12 decembrie 2001 privind protecţia desenelor şi modelelor industriale comunitare. Legea stabileşte în ce condiţii se aplică această derogare şi care sunt sancţiunile în cazul încălcării lor;

- renunţarea la protecţia care să acordă dreptului de proprietate al producătorilor de autovehicule asupra desenelor şi modelelor menţionate de prezenta lege, are efecte semnificative atât pe planul industriei auto, cât şi cu privire la nivelul de siguranţă rutieră al autovehiculelor pe care vor fi montate piesele respective;
- consultarea mediului privat direct interesat, precum şi a autorităţilor competente în domeniu, în privinţa drepturilor de proprietate asupra desenelor şi modelelor, precum şi a instituţiilor cu atribuţii în domeniul concurenţial, este o necesitate pentru a înlătura consecinţele negative ale unui asemenea demers legislativ.


Senatul, în calitate de primă Cameră sesizată, a admis observaţiile din cererea de reexaminare şi a adoptat lege, în şedinţa din 29 mai 2012.
În raport cu obiectul său de reglementare, potrivit art. 73 alin. (3) lit. h) din Constituţia României, republicată, legea face parte in categoria legilor organice, Camera Deputaţilor fiind, în conformitate cu dispoziţiile art.75 alin.(1) teza a II-a din Constituţia Românei, republicată, şi ale art.92 alin.(9) pct.2 din Regulamentul Camerei Deputaţilor, republicat, Cameră Decizională.

Potrivit dispoziţiilor art.61 şi 137 din Regulamentul Camerei Deputaţilor, republicat, cu Comisia pentru industrii şi servicii a reluat dezbaterile asupra legii în raport cu solicitările formulate în cererea de reexaminare, în şedinţa din data de 22 mai 2013.

Conform dispoziţiilor art.135 alin.(3) din Regulamentul Camerei Deputaţilor, republicat, cu modificările şi completările ulterioare, raportul menţionat a fost distribuit deputaţilor în vederea depunerii amendamentelor. 

Potrivit prevederilor art.61 şi ale art.135 alin.(3) din Regulamentul Camerei Deputaţilor, republicat, cu modificările şi completările ulterioare, după împlinirea termenului pentru depunerea amendamentelor, în şedinţa din 19 iunie 2013, membrii Comisiei pentru industrii şi servicii au reluat dezbaterile asupra legii şi cererii de reexaminare.

La lucrări au fost prezenţi 25 deputaţi din totalul de 30 deputaţi membri ai comisiei.

În urma analizării cererii de reexaminare formulată de Preşedintele României şi a legii, precum şi a opiniilor exprimate de membrii comisiei, de reprezentanţii mediului privat direct interesat, de reprezentanţii instituţiilor şi autorităţilor competente, s-a hotărât, în unanimitate, admiterea cererii şi supunerea plenului Camerei Deputaţilor spre dezbatere şi adoptare a Legii pentru modificarea şi completarea Ordonanţei Guvernului nr.80/2000 privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora, cu amendamente admise şi amendamente respinse, redate în anexa 1, respectiv în anexa 2, care fac parte integrantă din prezentul raport.

                         



PREŞEDINTE,                                     SECRETAR,

                        



  Iulian Iancu                                   Radu Bogdan Ţîmpău 
Consilier parlamentar, Ioan Bivoalru
Consultant parlamentar, Monica Tudor
Anexa 1
A M E N D A M E N T E     A D M I S E 
	Nr

crt.
	

Textul

legii adoptate şi înaintate în vederea promulgării 
	Textul

legii, adoptate de Senat în urma reexaminării
	Amendamente propuse
	Motivaţia

	0
	
	
	2
	3

	1
	Titlul Legii 

L E G E

pentru modificarea şi completarea Ordonanţei Guvernului nr.80/2000 privind omologarea si certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora

	Nemodificat
	Nemodificat
	

	2
	Articol unic – Ordonanţa Guvernului nr.80/2000 privind omologarea si certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora, publicată în Monitorul Oficial al României, partea I, nr.413 din 30 august 2000, aprobată cu modificări şi completări prin Legea nr.671/2002, cu modificările şi completările ulterioare, se modifică şi se completează după cum urmează:

	Nemodificat
	Nemodificat
	

	3
	1. La articolul 52, litera g) se modifică şi va avea următorul cuprins :

“g) produsele contrafăcute.”

	Nemodificat
	Nemodificat
	

	4
	2. La articolul 6 alineatul (1), litera c) se modifică şi va avea următorul cuprins:
„c) nerespectarea prevederilor art. 1 alin. (14) şi ale art. 63 alin. (3), cu amendă de la 5.000 lei la 10.000 lei; ”
	2. La articolul 6 alineatul (1), litera c) va avea următorul cuprins:

„c) nerespectarea prevederilor art. 1 alin. (14), cu amendă de la 5.000 lei la 10.000 lei; ”

	Nemodificat
	


	0
	1
	
	2
	3

	5
	3. Alineatul (3) al articolului 62 se modifică şi va avea următorul cuprins :

“(3)În functie de gravitatea faptei, personalul împuternicit în acest scop de Ministerul Transporturilor si Infrastructurii poate dispune confiscarea si/sau distrugerea, oprirea definitiva sau temporara a fabricarii ori a introducerii pe piata si/sau a comercializarii de produse sau materiale de exploatare necertificate sau neomologate, a celor neinscriptionate ori nemarcate corespunzator, a celor neînsotite de certificate de garantie si declaratii de conformitate, a celor declarate în mod fals ca produse de origine, precum si a celor care se dovedesc neconforme, în conditiile prezentei ordonante.”


	Nemodificat
	3. La articolul 6, alineatul (3) se modifică şi va avea următorul cuprins :

„(3)În functie de gravitatea faptei, personalul împuternicit în acest scop de Ministerul Transporturilor poate dispune confiscarea si/sau distrugerea, oprirea definitivă sau temporară a fabricării ori a introducerii pe piata şi/sau a comercializării de produse sau materiale de exploatare necertificate sau neomologate, a celor neinscriptionate ori nemarcate corespunzător, a celor neînsoţite de certificate de garanţie şi declaraţii de conformitate, a celor declarate în mod fals ca produse de origine, precum şi a celor care se dovedesc neconforme, în condiţiile prezentei ordonante.”


	Se realizează actualizarea denumirii instituţiei competente să desemneze personalul care poate dispune măsurile reglementate.

	6
	4. După articolul 62 se introduc două noi articole, articolele 63 şi 64, cu următorul cuprins:

„Art.63. - (1) Prin derogare de la prevederile Legii nr.129/1992 privind protecţia desenelor şi modelelor, republicată, în conformitate cu prevederile art.110 din Regulamentul (CE) nr.6/2002 al Consiliului din 12 decembrie 2001 privind desenele sau modelele industriale comunitare, protecţia acordată desenelor şi modelelor nu este valabilă în cazul unui desen sau model încorporat sau aplicat unui produs de schimb vizibil, care constituie parte componentă a unui vehicul rutier şi care este utilizat, în sensul art.19 alin.(1) din Regulamentul (CE) nr.6/2002, exclusiv pentru repararea vehiculelor de către operatori autorizaţi, în scopul redării aspectului iniţial al acestora.

(2) Prevederile alin.(1) nu se aplică în cazul în care produsul de schimb vizibil respectiv este introdus pe piaţă în alt scop decât acela de a fi utilizat pentru repararea vehiculelor de către operatori autorizaţi.

(3) Prevederile alin.(1) se aplică numai în condiţia în care consumatorii beneficiari primesc de la operatorul autorizat respectiv informaţiile corespunzătoare cu privire la originea produsului de schimb vizibil utilizat pentru reparare, astfel încât aceştia să accepte sub semnătură, în deplină cunoştinţă de cauză, dintre produsele concurente oferite de operatorul respectiv pentru reparaţii.

(4) Prevederile alin.(1) se aplică doar produselor de schimb vizibile introduse pe piaţă, după momentul în care marca şi tipul vehiculului respectiv este introdus pe piaţă, de către titularul dreptului privind desenul sau modelul ori cu acordul acestuia.”

„Art.64. - (1) Nerespectarea prevederilor art.52 lit.g) constituie infracţiune şi se pedepseşte potrivit prevederilor art.90 alin.(1) din Legea nr.84/1998 privind mărcile şi indicaţiile geografice, republicată. 

(2) Nerespectarea prevederilor art.63 alin.(2) şi (4) constituie infracţiune şi se pedepseşte potrivit prevederilor art.52 din Legea nr.129/1992, republicată.”
	4. După articolul 62 se introduce un nou articol, articolul 63, cu următorul cuprins:

„Art.63. - Nerespectarea prevederilor art.52 lit.g) constituie infracţiune şi se pedepseşte potrivit prevederilor art.90 alin.(1) din Legea nr.84/1998 privind mărcile şi indicaţiile geografice, republicată.”
 
	Nemodificat
	


Anexa 2
A M E N D A M E N T E     R E S P I N S E 
	Nr

crt.
	Text proiect de Lege adoptat de Parlament
	Text proiect de Lege, reexaminat, adoptat de Senat
	Amendamente propuse
	I.Motivaţia prpounerii

II.Motivaţia respingerii

	0
	
	
	2
	3

	1
	4. După articolul 62 se introduc două noi articole, articolele 63 şi 64, cu următorul cuprins:

„Art.63. - (1) Prin derogare de la prevederile Legii nr.129/1992 privind protecţia desenelor şi modelelor, republicată, în conformitate cu prevederile art.110 din Regulamentul (CE) nr.6/2002 al Consiliului din 12 decembrie 2001 privind desenele sau modelele industriale comunitare, protecţia acordată desenelor şi modelelor nu este valabilă în cazul unui desen sau model încorporat sau aplicat unui produs de schimb vizibil, care constituie parte componentă a unui vehicul rutier şi care este utilizat, în sensul art.19 alin.(1) din Regulamentul (CE) nr.6/2002, exclusiv pentru repararea vehiculelor de către operatori autorizaţi, în scopul redării aspectului iniţial al acestora.

	4. După articolul 62 se introduce un nou articol, articolul 63, cu următorul cuprins:

Se elimină


	1. Alineatul (1) al articolului 63 se modifică şi va avea următorul cuprins:

„Art.63. - (1) Prin derogare de la prevederile Legii nr.129/1992 privind protecţia desenelor şi modelelor, republicată, în conformitate cu prevederile art.110 din Regulamentul (CE) nr.6/2002 al Consiliului din 12 decembrie 2001 privind desenele sau modelele industriale comunitare, protecţia acordată desenelor şi modelelor nu este valabilă în cazul unui desen sau model încorporat sau aplicat unui produs de schimb vizibil, care constituie parte componentă a unui vehicul rutier şi care este utilizat, în sensul art.19 alin.(1) din Regulamentul (CE) nr.6/2002, exclusiv pentru repararea vehiculelor de către operatori autorizaţi, în scopul redării aspectului iniţial al acestora, cu acordul deţinătorului licenţei.
Dep.Istvan Antal-UDMR


	I.Eliminarea monopolului producătorilor de piese originale şi asigurarea unui mediu concurenţial normal pentru piaţa produselor de schimb vizibile, utilizate în reparaţia vehiculelor, conform prevederilor art.110 din regulamentul CE nr.6/2002.

II. Prevederea are sediul în Legea nr.129/1992 privind protecţia desenelor şi modelelor.

